# Jocs Olímpics d'Hivern de 1948

Els Jocs Olímpics d'Hivern de 1948, oficialment anomenats V Jocs Olímpics d'Hivern, es van celebrar a la ciutat de Sankt Moritz (Suïssa) entre els dies 30 de gener i 8 de febrer de 1948. Hi participaren un total de 669 esportistes (592 homes i 77 dones) de 28 comitès nacionals que competiren en 7 esports i 22 especialitats.
Aquests foren els primers Jocs Olímpics d'Hivern disputats des de 1936 a Garmisch-Partenkirchen i després de la Segona Guerra Mundial. Per segona vegada la ciutat de Sankt Moritz organitzà els Jocs Olímpics després de l'edició disputada el 1928, convertint-se en la primera ciutat a realitzar dos edicions dels Jocs Olímpics d'Hivern.

## Ciutat candidata

En la 39a Sessió del Comitè Olímpic Internacional (COI) realitzada a Lausana (Suïssa) el setembre de 1946 s'escollí a la ciutat de Sankt Moritz com a seu dels Jocs Olímpics d'hivern de 1948, sent l'única ciutat que es presentà a l'elecció.

## Comitès participants

En aquests Jocs Olímpics participaren un total de 669 competidors, entre ells 592 homes i 77 dones, de 28 comitès nacionals diferents.
Participaren per primera vegada en uns Jocs Olímpics d'hivern els comitès de Corea del Sud, Dinamarca, Islàndia, Líban i Xile, i retornà a la competició Argentina. Deixaren de participar Austràlia i Luxemburg; Alemanya i Japó foren excloses dels Jocs per motius polítics; i Estònia i Letònia foren annexionades per la Unió Soviètica.
| Argentina (10) Àustria (53) Bèlgica (11) Bulgària (4) Canadà (27) Corea del Sud (3) Dinamarca (2) Espanya (6) Estats Units (70) Finlàndia (24) | França (36) Grècia (1) Hongria (22) Islàndia (4) Itàlia (55) Iugoslàvia (17) Líban (2) Liechtenstein (10) Noruega (40) | Països Baixos (4) Polònia (29) Regne Unit (56) Romania (7) Suècia (43)  Suïssa (68) Turquia (4) Txecoslovàquia (48) Xile (4) |

## Esports disputats

Un total de 7 esports foren disputats en aquests Jocs Olímpics, realitzant-se un total de 22 proves. En aquesta edició es reintroduí la prova de skeleton i es realitzaren com a esport de demostració proves en patrulla militar i pentatló d'hivern.

### Calendari

La Cerimònia d'obertura es realitzà el 30 de gener a les 10 del matí, realitzant-se immediatament proves d'hoquei sobre gel i dues curses de bobsleigh. La cerimònia de clausura es realitzà a les 4 de la tarda del dia 8 de febrer, sent concedides en aquell moment totes les medalles.
| ● | Cerimònia d'obertura | Proves | ● | Finals | ● | Cerimònia de clausura |
| Gener de 1948 Febrer de 1948 | 31 DS | 1 DG | 2 DL | 3 DM | 4 DX | 5 DJ | 6 DV | 7 DS | 8 DG | Num. finals |
| Cerimònies | | | | | | | | | | |
| Bobsleigh | ● | | | | | | | ● | | 2 |
| Hoquei sobre gel | | | | | | | | | ● | 1 |
| Patinatge artístic | | | | | | ● | ● | ● | | 3 |
| Patinatge de velocitat | ● | ● | ● | ● | | | | | | 4 |
| Esquí alpí | | | ● ● ● ● | | | ● ● | | | | 6 |
| Esquí de fons | ● | | | ● | | | ● | | | 2 |
| Skeleton | | | | ● | | | | | | 1 |
| Combinada nòrdica | | | ● | | | | | | | 1 |
| Salt amb esquís | | | | | | | | | ● | 1 |
| Total finals | 3 | 1 | 6 | 3 | | 3 | 2 | 2 | 2 | 22 |
| Acumulatiu | 3 | 4 | 10 | 13 | 13 | 16 | 18 | 20 | 22 | |

## Fets destacats

* Aquests Jocs Olímpics haurien d'haver tingut el número d'ordre "VII", si bé l'anul·lació dels Jocs Olímpics d'Hivern de 1940 i de 1944 comportà el manteniment de l'ordre "V".
* Després de la Segona Guerra Mundial els comitès nacionals d'Alemanya i el Japó foren exclosos de la competició.
* Els Estats Units d'Amèrica provocaren la polèmica en la competició d'hoquei sobre gel al presentar dos equips a la competició. La resta de participants acusaren al COI de beneficiar els nord-americans, per la qual cosa decidí cancel·lar la competició. Posteriorment es va reiniciar, si bé, sense la competició dels nord-americans.

## Medaller

Deu comitès amb més medalles en els Jocs Olímpics de 1948. País amfitrió ressaltat.
| Jocs Olímpics d'hivern de 1948 | Jocs Olímpics d'hivern de 1948 | Jocs Olímpics d'hivern de 1948 | Jocs Olímpics d'hivern de 1948 | Jocs Olímpics d'hivern de 1948 | |
| Posició | País | | | | Total |
| 1 | Noruega | 4 | 3 | 3 | 10 |
| 1 | Suècia | 4 | 3 | 3 | 10 |
| 3 | Suïssa | 3 | 4 | 3 | 10 |
| 4 | Estats Units | 3 | 4 | 2 | 9 |
| 5 | França | 2 | 1 | 2 | 5 |
| 6 | Canadà | 2 | 0 | 1 | 3 |
| 7 | Àustria | 1 | 3 | 4 | 8 |
| 8 | Finlàndia | 1 | 3 | 2 | 6 |
| 9 | Bèlgica | 1 | 1 | 0 | 2 |
| 10 | Itàlia | 1 | 0 | 0 | 1 |

### Medallistes més guardonats
#### Categoria masculina

| Nom | CON | Disciplina | | | | Total |
| Henri Oreiller | França | Esquí alpí | 2 | 0 | 1 | 3 |
| Martin Lundström | Suècia | Esquí de fons | 2 | 0 | 0 | 2 |
| Åke Seyffarth | Suècia | Patinatge de velocitat | 1 | 1 | 0 | 2 |
| Nils Östensson | Suècia | Esquí de fons | 1 | 1 | 0 | 2 |
| Gunnar Eriksson | Suècia | Esquí de fons | 1 | 0 | 1 | 2 |

#### Categoria femenina

| Nom | CON | Disciplina | | | | Total |
| Trude Jochum-Beiser | Àustria | Esquí alpí | 1 | 1 | 0 | 2 |
| Erika Mahringer | Àustria | Esquí alpí | 0 | 0 | 2 | 2 |

## Vegeu també

* Comitè Olímpic Internacional
* Jocs Olímpics

## Notes

* ↑ (anglès) Història dels vots per escollir les seus olímpiques Arxivat 2008-05-25 a Wayback Machine.
* ↑ Comité Olympique Suisse (1948) p.26–27